

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 350-03/25-09/1**

**URBROJ: 2198-31-02-25-7**

**Gračac, 20. ožujka 2025. godine**

Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23- u daljnjem tekstu: Zakon) te temeljem članka 32. Statuta Općine Gračac („Službeni glasnik Zadarske županije“ 11/13 i „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na 27. sjednici održanoj 20. ožujka 2025. godine, donosi

**Odluku o izradi**

**Urbanističkog plana uređenja zone proizvodne namjene Općine Gračac**

***Opće odredbe***

Članak 1.

Donosi se odluka o izradi Urbanističkog plana uređenja zone proizvodne namjene Općine Gračac, u daljnjem tekstu: Odluka.

Donošenjem ove Odluke započinje postupak izrade i donošenja Urbanističkog plana uređenja zone proizvodne namjene Općine Gračac, u daljnjem tekstu: Plan.

Nositelj izrade Plana je Općina Gračac, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu Plana***

Članak 2.

Postupak izrade i donošenja Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade Plana.

Razlozi za donošenje Plana:

1. Usklađenost sa zakonskim i podzakonskim okvirom
   1. Zakonska obveza izrade Plana i usklađenje sa Zakonom

Sukladno članku 61. Zakona, Plan mora biti usklađen sa Zakonom i s drugim zakonskim propisima.

* 1. Usklađenje s planom više razine

Sukladno članku 61. Zakona, Plan mora biti usklađen s Prostornim planom Zadarske županije.

* 1. Usklađenje s planom šireg područja iste razine

Sukladno članku 61. Zakona, Plan mora biti usklađen s Prostornim planom uređenja Općine Gračac (u daljnjem tekstu: PPUO Gračac).

1. Određivanje novih prostorno planskih rješenja

Prostornim planom uređenja Općine Gračac ovo je područje određeno kao neuređeno izdvojeno građevinsko područje izvan naselja proizvodne namjene (I) za koje je propisana obveza izrade urbanističkog plana uređenja te će se njegovim donošenjem uspostaviti prostorno-planski uvjeti za realizaciju gospodarskih sadržaja planiranih kroz PPUO Gračac.

Osnovni ciljevi i programska polazišta za izradu Plana:

- omogućavanje realizacije sadržaja proizvodne, poslovne i komunalne namjene te drugih potrebnih površina za funkcioniranje zone detaljnijim planiranjem prostora unutar obuhvata Plana, a sve u skladu s namjenom određenom planom višeg reda i smjernicama iz PPUO Gračac

- planiranje prometne mreže unutar prostora obuhvata Plana i povezivanje iste s postojećom nerazvrstanom cestom kojom je omogućen prilaz gospodarskoj zoni

- propisivanje uvjeta za novu gradnju i rekonstrukciju građevina unutar zone.

Unutar obuhvata Plana planiraju se sljedeći sadržaji, ovisno o mogućnostima i ograničenjima iz PPUO Gračac i važećih zakonskih propisa: reciklažno dvorište za građevinski otpad, kompostana, betonara, poslovni sadržaji i sl.

***Obuhvat Plana***

Članak 4.

Obuhvat plana propisan je kartografskim prikazom PPUO Gračac, broj 4.21. i 5.16. Građevinsko područje naselja – Gračac, Deringaj, Izdvojena građevinska područja izvan naselja – Gračac, Deringaj za cijelu površinu izdvojenog građevinskog područja izvan naselja. Sukladno stavku (2) članka 89. Zakona, Odlukom o izradi određuje se uži obuhvat plana od onog propisanog PPUO Gračac.

Obuhvat Plana prikazan je u ISPU sustavu ePlanovi – Geometrija plana.

***Sažeta ocjena stanja u obuhvatu Plana***

Članak 5.

UPU zone proizvodne namjene Gračac obuhvaća područje na zapadnom kraju naselja Gračac, južno od željezničke pruge za međunarodni promet M 604 i željezničkog kolodvora Gračac. Obuhvat je dijelom izgrađen, a postojeću gradnju čine gospodarske zgrade izvan funkcije i u derutnom stanju. Pristup postojećoj gradnji ostvaren je nerazvrstanom cestom koja zonu povezuje s državnom cestom D 50. Ostatak obuhvata je neizgrađen.

Postojeća gradnja ne zadovoljava potrebe planiranih namjena te ju je potrebno većim dijelom ukloniti, a manjim dijelom rekonstruirati. Preostali dio zone je pogodan za gradnju, obzirom na karakteristike terena i mogućnosti opremanja infrastrukturom.

***Popis sektorskih strategija i drugih dokumenata u skladu s kojima se utvrđuju zahtjevi za izradu Plana***

Članak 6.

U izradi Plana koristit će se raspoloživa prostorno planska dokumentacija te dokumentacija prostora koju iz područja svog djelokruga osiguravaju tijela i osobe određene posebnim propisima.

***Način pribavljanja stručnih rješenja za izradu Plana***

Članak 7.

Stručno rješenje Plana izradit će stručni izrađivač koji udovoljava uvjetima Pravilnika o izdavanju suglasnosti za obavljanje stručnih poslova prostornog uređenja.

***Popis javnopravnih tijela određenih posebnim propisima, koja daju zahtjeve za izradu Plana iz područja svog djelokruga, te drugih sudionika i korisnika prostora koji trebaju sudjelovati u izradi Plana***

Članak 8.

Poziv na dostavu zahtjeva za izradu Plana uputit će se sljedećim javnopravnim tijelima:

* 1. Zadarska županija, Upravni odjel za pomorsko dobro, more i promet, HR-23000 Zadar, Liburnska obala 6/3.
  2. Zadarska županija, Upravni odjel za prostorno uređenje, zaštitu okoliša i komunalne poslove, HR-23000 Zadar, Ulica Božidara Petranovića 8.
  3. Županijska uprava za ceste Zadarske županije, HR-23000 Zadar, Zrinsko-Frankopanska 10/2.
  4. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  5. Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba civilne zaštite Zadar, Odjel inspekcije, HR-23000 Zadar, Murvička ulica 9.
  6. Ministarstvo unutarnjih poslova, Ravnateljstvo civilne zaštite, Sektor za inspekcijske poslove, HR-10000 Zagreb, Ilica 335.
  7. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  8. Ministarstvo kulture i medija, Uprava za zaštitu kulturne baštine, Konzervatorski odjel u Zadru, HR-23000 Zadar, Ilije Smiljanića 3.
  9. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  10. Hrvatske vode, VGO za slivove južnoga Jadrana, HR-21000 Split, Vukovarska 35.
  11. HEP-Operator distribucijskog sustava d.o.o., Elektrolika Gospić, HR-53000 Gospić, Lipovska 31.
  12. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  13. Hrvatske ceste d.o.o., Sektor za održavanje i promet, Poslovna jedinica Zadar, Tehnička ispostava Zadar, HR-23000 Zadar, Nikole Tesle 14b.
  14. Javna ustanova Park prirode Velebit, HR-53000 Gospić, Kaniža Gospićka 4b.

Poziv na dostavu zahtjeva za izradu Plana uputit će se i drugim sudionicima i korisnicima prostora koji sudjeluju u izradi Plana:

1. Zavod za prostorno uređenje Zadarske županije, HR-23000 Zadar, Ulica braće Vranjana 11.
2. Vodovod d.o.o. za usluge opskrbom pitkom vodom, HR-23000 Zadar, Ulica Špire Brusine 17.
3. Gračac Čistoća d.o.o. za komunalne djelatnosti, HR-23440 Gračac, Park sv. Jurja 1.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Javnopravno tijelo može dostaviti zahtjeve putem pošte, elektroničkim putem i osobnom dostavom.

***Dinamika s fazama izrade Plana***

Članak 9.

Faze izrade Plana utvrđene su Zakonom.

Planirani rok za izradu Nacrta prijedloga Plana je 60 radnih dana od dobivanja podloga, odnosno dana isteka roka za pribavljanje zahtjeva javnopravnih tijela.

Ostali rokovi tijekom izrade Plana utvrđeni su Zakonom.

***Izvori financiranja izrade Plana***

Članak 10.

Izrada Plana financirat će se sredstvima iz proračuna Općine Gračaci drugih odgovarajućih izvora, sukladno Zakonu.

***Druga pitanja značajna za izradu Plana***

Članak 11.

U skladu s člankom 86. Zakona na prijedlog Odluke o izradi Urbanističkog plana uređenja zone proizvodne namjene Općine Gračac sukladno posebnim propisima kojima se uređuje zaštita okoliša i prirode pribavljeno je Mišljenje, KLASA: 351-07/25-01/33, URBROJ: 2198-07-02/1-25-2, koje je izdalo nadležno tijelo za zaštitu okloiša i prirode.

***Prijelazne i završne odredbe***

Članak 12.

Nositelj izrade po objavi ove Odluke obavijestit će javnost o izradi Plana na mrežnoj stranici Općine.

Ova Odluka stupa na snagu osmog dana od dana objave u „Službenom glasniku Općine Gračac“.

**PREDSJEDNICA OPĆINSKOG VIJEĆA**

**Ankica Rosandić**